**Latvijas Pauerliftinga Federācijas nolikums**

(Apstiprināts LPF valdes sēdē 27.05.2021)

**Vispārīgie jautājumi**

1. Latvijas Pauerliftinga Federācijas (turpmāk – LPF) ir oficiāli atzīta Latvijas Repubilkas sporta federācija, kas īsteno spēka trīscīņas sporta veida attīstību Latvijā.

2. LPF izveido, reorganizē un likvidē biedru kopsapulce.

3. LPF ir juridiska persona, tai ir savs zīmogs un noteikta parauga veidlapa.

4. LPF juridiskā adrese ir Raiņa ielā 3, Valmiera, Valmieras novadā, LV-4201.

5. LPF darbību pārrauga Latvijas Sporta federāciju padome (turpmāk-LSFP) un Starptautīskā Pauerliftinga federācija (turpmāk – IPF).

**II. Pārvaldes funkcijas, uzdevumi un tiesības**

7. LPF ir šādas funkcijas:

7.1. spēka trīscīņas sporta veida attīstības plānošana un īstenošana Latvijas Republikā;

7.2. sporta, veselīga un aktīva dzīvesveida pieejamības sekmēšana Latvijas Republikā;

7.3. sporta, veselīga un aktīva dzīvesveida pasākumu organizēšana, koordinēšana un veselīga dzīvesveida popularizēšana Latvijas Republikā;

7.4. LPF sportistu sasniegumu veicināšana un atbalsta sniegšana sporta aktivitāšu īstenošanai;

7.5. līdzdarbošanās ar sportu saistītu valsts un starptautisku projektu realizēšanā Latvijas Republikā;

7.6. sadarbības veicināšana starp valsts, pašvaldību un sabiedriskajām sporta organizācijām.

8. LPF ir šādi uzdevumi:

8.1. veidot LPF attīstības tendencēm atbilstošu sporta sistēmu;

8.2. īstenot LSFP un IPF lēmumus sporta jomā;

8.3. veikt spēka trīscīņas sporta veida operatīvo un stratēģisko plānošanu;

8.4. koordinēt un organizēt spēka trīscīņas sacensības un pasākumus Latvijas Republikā;

8.5. izstrādāt un realizēt projektus spēka trīscīņas sporta veidam;

8.6. sekmēt LPF sportistu piedalīšanos plaša mēroga un augsta līmeņa sacensībās;

8.8. veicināt valsts, pašvaldības, nevalstisko organizāciju un komercsabiedrību darbību un intereses spēka trīscīņas sporta veida jomā;

8.9. sadarboties ar Izglītības un zinātnes ministriju, citu sporta veidu federācijām, Latvijas Olimpisko komiteju un citām sporta institūcijām;

8.10. veicināt kompetentu spēka trīscīņas speciālistu sagatavošanu un piesaistīšanu  LPF;

8.11. popularizēt spēka trīscīņu un veselīgu dzīvesveidu, kā arī lietderīgas brīvā laika pavadīšanas iespējas;

8.12. apsaimniekot LPF uzdevumu izpildei nepieciešamo kustamo īpašumu;

8.13. analizēt sporta LPF finansiālos rādītājus, sportistu sasniegumus;

8.14. organizēt sporta nometnes;

8.15. sastādīt LPF budžeta projektu gadam;

8.16. kontrolēt budžeta līdzekļu izlietojumu sporta pasākumu finansēšanai;

8.17. veikt sporta statistikas un informācijas apkopošanu, analīzi un izplatīšanu;

8.18. izskatīt juridisko un fizisko personu sūdzības, priekšlikumus un iesniegumus savas kompetences ietvaros;

8.19. informēt sabiedrību par LPF darbību;

8.20. veikt citus ar spēka trīscīņas sporta veida saistītus uzdevumus.

9. LPF ir šādas tiesības:

9.1. pieprasīt un saņemt no valsts un pašvaldību institūcijām LPF funkciju un uzdevumu izpildei nepieciešamo informāciju un dokumentus;

9.2. iesniegt LSFP un IPF priekšlikumus par sporta attīstības jautājumiem;

9.3. ierosināt grozījumus ar sporta jomu saistītajos normatīvajos aktos;

9.4. veidot darba grupas, pieaicinot nozares speciālistus lēmumu pieņemšanai;

9.5. izstrādāt LPF organizēto sporta pasākumu nolikumus un iniciēt izmaiņas citu organizāciju rīkoto spēka trīscīņas sporta pasākumu nolikumos, kas tiek organizēti Latvijas Republikā;

9.6. pārstāvēt LPF citu institūciju rīkotajos pasākumos, semināros, sapulcēs, konferencēs un sporta veidu federācijās saistībā ar sportu;

9.7. veikt Latvijas Republikā notiekošo spēka trīscīņas aktivitāšu analīzi;

9.8. izvirzīt apbalvošanai LPF sporta nozares pārstāvjus, sportistus un sporta veicinātājus;

9.9. sniegt maksas pakalpojumus atbilstoši LPF apstiprinātajiem maksas pakalpojumiem.

**III LPF struktūra un vadība**

10. LPF darbu vada LPF valdes priekšsēdētājs. LPF priekšsēdētāju ieceļ amatā un atbrīvo no amata Biedru kopsapulce.

11. LPF nolikumu un struktūru apstiprina Valde.

12. LPF priekšsēdētājs:

12.1. LPF priekšsēdētāja pienākumus un tiesības nosak LPF statūti

13. LPF Izpilddirektors:

13.1. LPF izpilddirektoru izvirza, apstiprina un atceļ LPF valde

13.2. LPF izpilddirektora pienākumus nosaka LPF priekšsēdētājs.

14. LPF ir šādas struktūras:

14.1. Tiesnešu un izglītības komiteja;

14.2. Informācijas un statistikas komiteja;

14.3. Sabiedrisko attiecību komiteja;

14.4. Veterānu komiteja;

14.5. Juridiskā komiteja;

14.6. Disciplinārā komisija.

15. LPF struktūru darbību nosaka, katras struktūras nolikums, ko apstiprina un groza LPF valde.

**IV. LPF finanšu līdzekļi un manta**

13. Pārvalde finanšu līdzekļus saņem no valsts budžeta līdzekļiem, valsts dotācijām, pašu ieņēmumiem, Eiropas Savienības struktūrfondu līdzekļiem, kā arī no ziedojumiem un dāvinājumiem.

14. LPF manta ir LPF īpašums, kas atrodas LPF valdījumā un atbildībā.

**V. LPF tiesiskuma nodrošināšana**

15. LPF darbības tiesiskumu nodrošina LPF valdes priekšsēdētājs.

16. LPF izdotos administratīvos aktus vai faktisko rīcību ieinteresētā persona var apstrīdēt LSFP Administratīvā procesa likumā noteiktajā kārtībā.